एक अन्य अधिकारी ने बताया कि केंद्र ने राज्य सरकार को आश्वस्त किया है कि हिंसा और प्रदर्शनों से निपटने तथा राज्य में सामान्य स्थिति बहाल करने के लिए हरसंभव मदद दी जाएगी। कल प्रदर्शनकारियों ने बसों पर हमला किया, उपनगरीय ट्रेनों को रोक दिया और मुंबई में विभिन्न हिस्सों पर सड़कों को जाम कर दिया। एक जनवरी को हुई हिंसा के विरोध में दलित समूहों द्वारा आहूत किए गए बंद की वजह से राज्य में जगह-जगह जनजीवन प्रभावित हुआ।